PMIndiaData/PMIndiaSum huggingface dataset:
భటిండాలో ఎ ఐ ఐ ఎమ్ ఎస్ కు పునాది రాయి వేసిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ పంజాబ్ లోని భటిండాలో అఖిల భారత వైద్య శాస్త్రాల సంస్థ (ఎ ఐ ఐ ఎమ్ ఎస్)కు నేడు పునాది రాయి వేశారు. ఈ సందర్భంగా ఏర్పాటైన సభను ఉద్దేశించి ప్రధాన మంత్రి ప్రసంగిస్తూ, ప్రతి దేశం అభివృద్ధి చెందాలంటే సామాజిక, మౌలిక వసతులు ఎంతైనా అవసరమని, కాబట్టి మనకు అగ్ర శ్రేణి పాఠశాలలు మరియు ఆసుపత్రులు ఉండి తీరాలని చెప్పారు. భటిండాలో ఏర్పాటయ్యే ఎ ఐ ఐ ఎమ్ ఎస్ స్థానిక ప్రాంతాలకు లబ్ధిని చేకూర్చగలదని ఆయన అన్నారు. ఈ కేంద్ర ప్రభుత్వం పునాది రాళ్ళు వేయడంతోనే ఆగిపోదని, ఆయా పథకాలు పూర్తి అయ్యేటట్లు శ్రద్ధ తీసుకొంటుందని స్పష్టం చేశారు. పథకాలను సకాలంలో పూర్తి చేయడం మాకు ప్రాధాన్య అంశమని ఆయన అన్నారు. భారతీయ సేనల సామర్థం ఎటువంటిదో పాకిస్తాన్ ఇప్పుడిక పూర్తిగా తెలుసుకొన్నదని ప్రధాన మంత్రి అన్నారు. అవినీతితోను, నకిలీ నోట్లతోను పోరాడవలసిందిగా పాకిస్తాన్ ప్రజలు వారి పాలకులకు చెప్పాలి అని ఆయన పిలుపునిచ్చారు. రైతులకు చాలినంత నీటిని ఇవ్వడం కోసం కేంద్ర ప్రభుత్వం శాయశక్తులా కృషి చేస్తుందని ప్రధాన మంత్రి అన్నారు. భారతదేశానికి చెందిన జలాలను పాకిస్తాన్ కు ప్రవహించనీయబోమని ఆయన చెప్పారు. మధ్యతరగతి ప్రజలు దోపిడీకి గురి కాకుండాను, పేదలు వారికి చెందవలసింది పొందే విధంగాను చూసేందుకు తాను సాధ్యమైన అన్ని ప్రయత్నాలు చేస్తున్నట్లు ప్రధాన మంత్రి తెలిపారు.
ఇన్ స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసిఎఐ), కాలేజ్ ఆఫ్ బ్యాంకింగ్ అండ్ ఫైనాన్షియల్ స్టడీస్ (సిబిఎఫ్ఎస్), ఓమాన్ ల మ‌ధ్య అవ‌గాహ‌నపూర్వక ఒప్పందం న‌వీక‌ర‌ణ‌కు ఆమోదం తెలిపిన మంత్రిమండ‌లి

2008, 2011 లలో సంతకాలు జరిగిన అవ‌గాహ‌నపూర్వక ఒప్పందాల (ఎమ్ఒయు ల)కు మరియు ఇన్ స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా (ఐసిఎఐ), కాలేజ్ ఆఫ్ బ్యాంకింగ్ అండ్ ఫైనాన్షియల్ స్టడీస్ (సిబిఎఫ్ఎస్), ఓమాన్ ల మ‌ధ్య ఎమ్ ఒ యు న‌వీక‌ర‌ణ‌కు కేంద్ర మంత్రిమండలి ఎక్స్- పోస్ట్ ఫ్యాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఎమ్ఒయు ఓమాన్‌లో గ‌ల అకౌంటింగ్‌, ద్ర‌వ్య‌, ఆడిట్ ప‌రిజ్ఞానాల బ‌లోపేతానికి ఉమ్మ‌డిగా కృషి చేసేందుకు వీలు క‌ల్పిస్తుంది. మ‌ధ్య‌ ప్రాచ్యంలో ఐసిఎఐ కి 6,000 మంది స‌భ్యులు ఉన్నారు. ఓమాన్ పౌరుల‌కూ సంస్థ‌లో స‌భ్య‌త్వం ఇవ్వ‌డం ద్వారా సిబిఎఫ్ఎస్ కు స‌హాయ‌ స‌హ‌కారాలు అందించ‌డం ల‌క్ష్యంగా ప్ర‌స్తుత ఎమ్ఒయు ను కుదుర్చుకొన్నారు. స‌భ్యులు, విద్యార్థులు, సంస్థ‌ల అత్యుత్త‌మ ప‌ర‌స్ప‌ర ప్ర‌యోజనాలతో కూడిన సంబంధాల‌ను అభివృద్ధి చేయ‌డ‌మే ఈ ఉమ్మ‌డి కృషి ధ్యేయం. అంతేకాకుండా, ఐసిఎఐ స‌భ్యులు వారి వృత్తిప‌ర‌మైన ప్రాబ‌ల్యాన్ని విస్త‌రించుకొనేందుకు ఈ ఎమ్ఒయు అవ‌కాశం క‌ల్పిస్తుంది. అదే స‌మ‌యంలో ఓమాన్‌లో ఆస‌క్తి గ‌ల పౌరుల‌కు వృత్తిప‌ర‌మైన సామ‌ర్థ్యాలను బ‌లోపేతం చేసే సంస్థ‌గా అవ‌త‌రించాల‌ని ఐసిఎఐ భావిస్తోంది. ఇటువంటి కార్య‌క‌లాపాలు భార‌తదేశానికి, ప్ర‌వాస భార‌తీయ పౌరుల‌కు, ఓమాన్ లోని భార‌త చార్ట‌ర్డ్ అకౌంటెంట్ లకు గ‌ణ‌నీయ సౌహార్ద ల‌బ్ధిని చేకూర్చ‌గ‌ల‌ద‌ని భావిస్తున్నారు. దీని వ‌ల్ల ప్ర‌వాసులు భార‌తదేశానికి పంపే ద్ర‌వ్యంలో పెరుగుద‌లకు కూడా ఈ ఎమ్ఒయు దోహ‌ద‌ప‌డ‌గ‌ల‌ద‌ని అంచ‌నా. ఓమాన్‌లో వృత్తిప‌ర‌మైన సామ‌ర్థ్యం గ‌ల అకౌంటెన్సీ సంస్థ లేనందువ‌ల్ల ఐసిఎఐ అక్క‌డి సిబిఎఫ్ఎస్ తో సంయుక్తంగా స‌ద‌రు వృత్తిప‌ర‌మైన అంశాల్లో తోడ్పాటును అందిస్తోంది. ఓమాన్‌లో ప్ర‌స్తుతం ప‌నిచేస్తున్న చార్ట‌ర్డ్ అకౌంటెంట్ లకే గాక ఓమాన్‌ లోని ఇత‌ర సంస్థ‌ల కోసం ప‌నిచేసే ఆస‌క్తి గ‌ల భార‌తీయ అకౌంటెంట్ లు అక్క‌డికి చేరడానికి ఇది సానుకూలత‌ చూపుతుంద‌ని భావిస్తున్నారు. అలాగే ఓమాన్ సల్తనత్ లో భార‌తీయ అకౌంటింగ్ వృత్తి నిపుణుల‌కు ల‌భించే కొత్త ఉపాధి అవ‌కాశాల సంఖ్య పెరుగుతుంద‌ని అంచ‌నా వేస్తున్నారు. పూర్వ రంగం భార‌త పార్ల‌మెంటులో ది చార్ట‌ర్డ్ అకౌంటెంట్స్ యాక్ట్‌-1949ని ఆమోదించ‌డం ద్వారా ఐసిఎఐ చట్ట‌బ‌ద్ధ సంస్థగా అవ‌త‌రించింది. ఇదే విధంగా ఓమాన్ సల్తనత్ రాచ ఉత్త‌ర్వు ఆధారంగా సిబిఎఫ్ఎస్ కూడా ప్ర‌భుత్వ సంస్థ‌గా ఏర్ప‌డింది. బ్యాంక‌ర్ల‌కు అవ‌గాహ‌న‌, శిక్ష‌ణతో పాటు బ్యాంకింగ్‌, ఆర్థికాంశాల‌పై ప‌రిశోధ‌న‌లు ల‌క్ష్యంగా ఈ సంస్థ ఉనికిలోకి వ‌చ్చింది. అంతేకాకుండా ఓమాన్ కేంద్ర బ్యాంకు (సిబిఒ) చ‌ట్ట‌బ‌ద్ధ ప‌ర్య‌వేక్ష‌ణ‌లో వాణిజ్య బ్యాంకుల మ‌ద్ద‌తుతో ఈ క‌ళాశాల‌ ప‌నిచేస్తుంది. ఓమాన్‌లోని అకౌంటింగ్ ప‌రిశ్ర‌మ‌కు గ‌డ‌చిన మూడు ద‌శాబ్దాలుగా ఈ క‌ళాశాల సేవ‌లు అందిస్తోంది. ఆ మేర‌కు ప్ర‌గ‌తిప‌థంలో ప‌య‌నిస్తున్న ఓమాన్ భ‌విష్య‌త్ అవ‌స‌రాల‌కు దీటైన విద్యా, శిక్ష‌ణ కోర్సుల రూప‌క‌ల్ప‌న‌, నిర్వ‌హ‌ణ‌ద్వారా మాన‌వ వ‌న‌రుల అవ‌స‌రాల‌ను తీరుస్తోంది.
పద్మ శ్రీ రెన్ సోనమ్ శెరింగ్ లెప్ చా కన్నుమూత పట్ల సంతాపం వ్యక్తం చేసిన ప్రధాన మంత్రి

పద్మ శ్రీ రెన్ సోనమ్ శెరింగ్ లెప్ చా కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘పద్మ శ్రీ రెన్ సోనమ్ శెరింగ్ లెప్ చా గారు బహుముఖీన వ్యక్తిత్వ సంపన్నులు. ఆయన ఘనమైనటువంటి లెప్ చా సంస్కృతి కి జనప్రియత్వాన్ని సంతరించేందుకు అసాధారణమైన ప్రయాసల కు పూనుకొన్నారు. ఆయన యొక్క కృతులు భిన్న తరాల లో మన్నన కు పాత్రం అయ్యాయి. ఆయన మరణం తో వ్యథితుడినయ్యాను. ఆయన కుటుంబానికి మరియు ప్రశంసకుల కు ఇదే నా సంతాపం. ఓం శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
ఇండియన్ ట్రేడ్ సర్వీస్ (ఐటిఎస్) అధికారులకు సీనియర్ అడ్మినిస్ట్రేటివ్ గ్రేడ్ (ఎస్ఎజి) గా పదోన్నతి కల్పించేందుకు ఆమోదం తెలిపిన మంత్రివర్గం

1989 నుండి 1991 బ్యాచ్ లకు చెందిన ఇండియన్ ట్రేడ్ సర్వీస్ (ఐటిఎస్) అధికారులకు సీనియర్ అడ్మినిస్ట్రేటివ్ గ్రేడ్ (ఎస్ఎజి) గా in- situ పదోన్నతి కల్పించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ అధికారులను ఆన్ పర్సనల్ బేసిస్ (on personal basis), యాజ్ ఎ వన్ టైమ్ రిలాక్సేశన్, ‘ఎస్ఎజి లో కాడర్ పోస్ట్ ఖాళీలు అయినప్పుడల్లా’ అనే షరతుపై సర్దుబాటు చేయడం జరుగుతుంది. అలాగే, ఈ అధికారులు- వారి పదవీవిరమణ అనంతరం లేదా ఎస్ఎజి యొక్క మంజూరైన సిసలు పోస్టుల సంఖ్య ను బట్టి కవర్ చేయడం కోసం- ప్రస్తుతం నిర్వహిస్తున్న పదవులను ఒరిజినల్ లెవెల్ అయిన జూనియర్ అడ్మినిస్ట్రేటివ్ గ్రేడ్ (జెఎజి) లోనే నిలిపి ఉంచుతారు. ఈ ఆమోదం వ్యాపార ఉన్నతి మరియు ట్రేడ్ డిఫెన్స్ రంగాలలో వివిధ స్థానాలలో సార్ధక డమేన్ నాలెడ్జ్ కలిగివున్న సీనియర్ ఐటిఎస్ అధికారులను అట్టిపెట్టుకొని, వారి సేవలను లాభదాయకంగా వినియోగించుకొనేందుకు ప్రభుత్వానికి వీలు కల్పించగలదు. భారతదేశ ఎగుమతుల రంగంలో వేగవంతమైన వృద్ధిని సాధించాలన్న లక్ష్యం నెరవేరడానికి ఈ చర్య సహాయకారి కాగలదు. ఎస్ఎజి స్థాయికి ప్రమోషన్ ను కల్పించడమనేది సెంట్రల్ స్టాఫింగ్ స్కీమ్ లో చేర్చడం కోసం ఈ అధికారుల పేర్లను పరిశీలించే వెసులుబాటునివ్వడమే కాక, భారత ప్రభుత్వ వేరు వేరు మంత్రిత్వ శాఖలు/విభాగాలలో సేవలందించడానికి అందుబాటులో ఉన్న అధికారుల సమూహంలో వీరిని కలపడానికి కూడా వీలును కల్పిస్తుంది. భారతదేశ అంతర్జాతీయ వ్యాపారం మరియు వ్యాపార వృద్ధికి సంబంధించిన వేరు వేరు అంశాలను పరిష్కరించడం కోసం ఒక వ్యవస్థీకృత‌ కాడర్ అవసరాలు పెచ్చుపెరుగుతుండగా ఆ అవసరాలను తీర్చడానికిగాను ఇండియన్ ట్రేడ్ సర్వీసును సెంట్రల్ గ్రూప్ ‘ఎ’ సర్వీసు గా ఏర్పాటు చేశారు.
పార్ల‌మెంటు శీత‌కాల స‌మావేశాల ఆరంభ వేళ ప్ర‌సార మాధ్య‌మాల‌ కు ప్ర‌ధాన మంత్రి విడుద‌ల చేసిన ప్ర‌క‌ట‌న‌

మిత్రులారా, న‌మ‌స్కారం, మీకు శీత‌కాల స‌మావేశాల‌ కై ఇదే స్వాగ‌తం. ఈ స‌మావేశాలు ముఖ్య‌మైన‌ సమావేశాలు. ప్ర‌జా ప్రాముఖ్యం క‌లిగిన, దేశానికి చెప్పుకోద‌గిన మ‌రియు ప్ర‌జా సంక్షేమానికి కీల‌క‌మైనటువంటి ప‌నుల‌ ను సాధ్య‌మైనంత ఎక్కువ‌ స్థాయి లో పూర్తి చేసే దిశ‌ గా మనమంతా పాటుపడుతామ‌ని నేను ఆశిస్తున్నాను. ఇదే స్ఫూర్తి తో స‌భ‌ లోని స‌భ్యులంతా ముందడుగు వేస్తార‌ని నేను న‌మ్ముతున్నాను. వివిధ స‌మ‌స్య‌ల ప‌ట్ల చ‌ర్చ‌లు జ‌ర‌ప‌డం కోసం మ‌నం అవిశ్రాంతం గా ప‌రిశ్ర‌మిస్తున్నాం. ఈ చ‌ర్చ దాప‌రికం లేనిదిగాను, వేడిగాను జరగాలి; అయితే చర్చ మాత్రం తప్పక చోటు చేసుకోవాలి. స‌భ‌ లో చ‌ర్చ‌ లు, వాదోప‌వాదాలు మ‌రియు సంభాష‌ణ‌ లు జ‌రగవచ్చు; అయితే, నిర్ణీత స‌మ‌యాని క‌న్నా మించి స‌భ ప‌ని చేయాల‌ని, అలాగే చ‌ర్చ‌ కు చేప‌ట్టే ముఖ్య‌మైన అన్ని అంశాలు ఒక ముగింపు న‌కు చేరుకోవాల‌ని నేను త‌లపోస్తాను. చ‌ర్చ మ‌రింత అర్థ‌వంతం గా, దృఢం గా జ‌రిగేలా ప్ర‌య‌త్నాలు సాగాలి. మే నెల లో ఒక ప‌రీక్ష‌ ను ఎదుర్కొనే అన్ని రాజకీయ పక్షాలు ఆయా పార్టీల ప్రయోజనాలను కాక ప్రజల సంక్షేమాన్ని దృష్టి లో పెట్టుకొని ఈ స‌మావేశాల‌ ను స‌ద్వినియోగ‌ ప‌ర‌చుకొంటాయన్న విశ్వాసం నాలో ఉంది. ఈ న‌మ్మ‌కం తో మీ అంద‌రికీ శుభాకాంక్ష‌లు తెలియజేస్తున్నాను. మీకు ఇవే నా ధ‌న్య‌వాదాలు.
ఉప రాష్ట్రప‌తి శ్రీ హ‌మీద్ అన్సారీ కి వీడ్కోలు ఇచ్చే సంద‌ర్భంగా రాజ్య‌ స‌భ‌లో ప్ర‌ధాన మంత్రి ప్ర‌సంగం

ఉప రాష్ట్రప‌తి శ్రీ హ‌మీద్ అన్సారీ కి ఈ రోజు వీడ్కోలు ఇచ్చే సందర్భంగా రాజ్య స‌భ స‌భ్యుల‌తో పాటు ప్ర‌ధాన మంత్రి శ్రీ న‌రేంద్ర మోదీ కూడా పాలు పంచుకొన్నారు. 100 సంవ‌త్స‌రాల‌కు పైగా ప్ర‌జా జీవ‌నంలో గ‌డిపిన‌టువంటి ప్ర‌సిద్ధ‌మైన చ‌రిత్ర శ్రీ అన్సారీ కుటుంబానికి ఉంద‌ని ప్ర‌ధాన మంత్రి అన్నారు. ఉప రాష్ట్రప‌తి వృత్తి ప‌ర‌మైన దౌత్య నిపుణుడుగా సేవ‌లను అందించార‌ని, అనేక సంద‌ర్భాల‌లో దౌత్య ప‌ర‌మైన అంశాల‌పై ఉప రాష్ట్రప‌తి యొక్క అంత‌ర్ దృష్టి నుండి తాను ల‌బ్ధిని పొందాన‌ని ప్ర‌ధాన మంత్రి చెప్పారు. శ్రీ హ‌మీద్ అన్సారీ కి ప్ర‌ధాన మంత్రి తన శుభాకాంక్ష‌లు తెలియ‌జేశారు.
కాండ్లా పోర్ట్ ట్రస్ట్ కు చెందిన వివిధ ప్రాజక్టులను ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ గుజరాత్ లోని గాంధీనగర్ లో కాండ్లా పోర్ట్ ట్రస్ట్ కు చెందిన వివిధ ప్రాజక్టులను ఈ రోజు ప్రారంభించారు. డాక్టర్ బాబాసాహెబ్ అంబేడ్కర్ కన్ వెన్షన్ సెంటర్ నిర్మాణం కోసం మరియు 14వ, 16వ జనరల్ కార్గో బెర్త్ అభివృద్ధి పనులకు ప్రధాన మంత్రి శంకుస్థాపన చేశారు. కాండ్లా పోర్టు లో – కచ్ఛ్ సాల్ట్ జంక్షన్ వద్ద ఇంటర్ చేంజ్-కమ్-ఆర్ ఒ బి నిర్మాణానికి, రెండు మొబైల్ హార్బర్ క్రేన్ ల మోహరింపునకు, ఎరువులను ఒక చోటు నుండి మరొక చోటుకు చేరవేయడానికి అవసరమైన యాంత్రీకరణ వ్యవస్థ ఏర్పాటుకు సంబంధించిన పత్రాలను ఆయన అందజేశారు. ఈ సందర్భంగా కేంద్ర మంత్రి శ్రీ నితిన్ గడ్ కరీ మాట్లాడుతూ, సాగరమాల ప్రాజక్టు, పోర్టు ప్రధానంగా చేపట్టిన అభివృద్ధి పనులు గుజరాత్ రాష్ట్రం పైన సానుకూల ప్రభావాన్ని చూపుతాయని, అదేవిధంగా ఉపాధి కల్పనకు తోడ్పడుతాయన్నారు. గుజరాత్ ముఖ్యమంత్రి శ్రీ విజయ్ రుపానీ మాట్లాడుతూ, రాష్ట్రానికి గొప్ప సముద్రపరమైన సంప్రదాయాలు ఉన్నాయని, ఆ స్ఫూర్తి నేటికీ కొనసాగుతోందన్నారు. హెలీప్యాడ్ నుండి సభాస్థలి వరకు తనకు అపూర్వమైన స్వాగతం పలికిన ప్రజలకు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు. నీటికి ఉన్న ప్రాముఖ్యం గురించి కచ్ఛ్ ప్రజలకు చాలా బాగా తెలుసని ఆయన అన్నారు. కచ్ఛ్ ప్రాంతానికి ఉన్నటువంటి గొప్పదీ, అద్భుతమైందీ అయిన చరిత్రను గురించి, సంప్రదాయాన్ని గురించి ఆయన ప్రస్తావించారు. అంతర్జాతీయ వాణిజ్యం లో స్థానం సంపాదించాలని భారతదేశం ఆశిస్తే అందుకుగాను పోర్ట్ రంగంలో ఉత్తమమైనటువంచి సౌకర్యాలు కలిగివుండాలని ప్రధాన మంత్రి అన్నారు. పోర్టు రంగం ముందంజ వేయాలంటే మౌలిక సదుపాయాలు, సామర్థ్యం.. ఈ రెండూ అవసరమని, కాండ్లా పోర్టు ఆసియాలోకెల్లా అత్యుత్తమ పోర్టులలో ఒకటిగా నిలిచిందని ఆయన చెప్పారు. కాండ్లా పోర్టు మరింతగా అభివృద్ధి చెందడానికి, భారతదేశ భాగస్వామ్యంతో ఇరాన్ లో అభివృద్ధి పరుస్తున్న చాబహార్ పోర్ట్ దోహదపడుతుందని ప్రధాన మంత్రి చెప్పారు. ఈ రోజు శంకుస్థాపన చేసిన డాక్టర్ బాబాసాహెబ్ అంబేడ్కర్ కన్వెన్షన్ సెంటర్ గురించి కూడా ప్రధాన మంత్రి ప్రత్యేకంగా ప్రస్తావించారు. వచ్చే ఐదేళ్లలో దేశం కోసం ఎవరు ఎంత విరాళం ఇవ్వ గలరో అంత విరాళం ఇవ్వడానికి ప్రజలు తీర్మానించుకోవాలనీ ఆ తరువాత కూడా దానిని 75 వ స్వాతంత్ర్య దినోత్సవం వరకు కొనసాగించాలని ప్రజలకు ప్రధాన మంత్రి విజ్ఞప్తి చేశారు. దేశప్రజలు పండిత్ దీన్ దయాళ్ ఉపాధ్యాయ శతాబ్ది ఉత్సవాలను జరుపుకొంటున్నారని ప్రధాన మంత్రి పేర్కొంటూ, కాండ్లా పోర్ట్ ట్రస్టుకు ‘‘పండిత్ దీన్ దయాళ్ పోర్ట్ ట్రస్ట్- కాండ్లా’’గా తిరిగి నామకరణం చేయాలని సూచించారు.
అక్టోబర్31వ తేదీ న కేవడియా లో ప్రధాన మంత్రి సంక్షం లో ప్రదర్శన ను ఇవ్వనున్నఆదివాసీ బాలల సంగీతమయ దళం

బనాస్ కాంఠా జిల్లా లోని అంబాజీ పట్టణానికి చెందిన ఆదివాసీ బాలల తో కూడినటువంటి సంగీతమయ దళం అక్టోబర్ 31వ తేదీ నాడు కేవడియా లో ప్రధాన మంత్రి సమక్షం లో ప్రదర్శన ను ఇవ్వనుంది. రాష్ట్రీయ ఏక్ తా దివస్ సందర్భం లో కేవడియా ను ప్రధాన మంత్రి సందర్శించనున్నారు. ప్రధాన మంత్రి ఎదుట సంగీత మయ దళం ప్రదర్శన ను ఇవ్వడం అనేది ఇదే మొట్టమొదటి సారి కాదు. ఇంతకు ముందు 2022 సెప్టెంబర్ 30వ తేదీ న ప్రధాన మంత్రి సార్వజనిక కార్యక్రమం కోసం గుజరాత్ లోని అంబాజీ ని చేరుకొన్నప్పుడు ఆయన కు స్వాగతం పలుకుతూ ఈ బ్యాండు తన కళారూపాన్ని ప్రదర్శించింది. ఆ తరుణం లో విభిన్న అభివృద్ధి పథకాల ను దేశ ప్రజల కు ప్రధాన మంత్రి అంకితం చేయడం తో పాటు గా 7200 కోట్ల రూపాయల కు పైగా విలువ కలిగిన పథకాల కు శంకుస్థాపన కూడా చేశారు. యువ సంగీతకారుల దళం ఇచ్చిన ప్రదర్శన ను ప్రధాన మంత్రి ప్రశంసించడం ఒక్కటే కాకుండా ఆ కార్యక్రమాన్ని ఆనందించారు కూడాను. అంతేకాదు, సార్వజనిక కార్యక్రమం ఆరంభం అయ్యే కంటే ముందే వారి తో ఆయన స్వయం గా మాట్లాడారు. ఆయన తన యువ మిత్రుల ను ప్రోత్సహించడం కోసం, వారితో కలసి ఒక సమూహ ఛాయాచిత్రం లో పాల్గొన్నారు. అంతటి అసాధారణ సంగీత కౌశలాన్ని నేర్చుకొన్న ఈ ఆదివాసీ బాలల గాథ తెలుసుకోదగ్గది గా ఉంది. ఈ బాలలు ఒకప్పుడు వారి కనీస అవసరాల ను తీర్చుకోవడం కోసం మరియు చదువుకోవడం కోసం పోరాటం సలుపుతూ వచ్చారు. వారు చాలా సార్లు అంబాజీ దేవాలయం సమీపం లో కనపడుతూ మరి ఆగంతుకుల ఎదుట భిక్ష ను అడుగుతూ ఉండే వారు. శ్రీ శక్తి సేవా కేంద్ర పేరు తో ఉన్నటువంటి అక్కడి ఒక ఎన్ జిఒ ఈ బాలల కు విద్య ను నేర్పించడానికే కాకుండా వారి లోని ప్రావీణ్యాల ను వెలికితీయడం కోసం కూడా ను వారి తో కలసి పనిచేసింది. మ్యూజికల్ బ్యాండు తో ఉన్నటువంటి ఆదివాసీ బాలల కు ఎన్ జిఒ శ్రీ శక్తి సేవా కేంద్రం నైపుణ్యాల ను కూడా అలవరచింది. యువ సంగీత మేళం యొక్క ప్రదర్శన ను ప్రధాన మంత్రి ఎంతగా ఆస్వాదించి మరి వారిని మెచ్చుకొన్నారంటే రాష్ట్రీయ ఏక్ తా దివస్ సందర్భం లో, అక్టోబర్ 30వ తేదీ నాడు, సందర్భం లో బ్యాండు ను కేవడియా కు ఆహ్వానించారు కూడాను. తద్ద్వారా, ఆ చరిత్రాత్మక దినాన జరిగే కార్యక్రమం లో సంగీతకారులు పాలుపంచుకోవడంతో పాటు గా ప్రదర్శన ను కూడా ఇచ్చే అవకాశాన్ని పొందాలి అని ప్రధాన మంత్రి తలచారు. అక్టోబర్ 31వ తేదీ నాడు, ప్రధాన మంత్రి శ్రీ నరేంద్ర మోదీ కేవడియా ను సందర్శించనున్నారు. ఆ రోజు న సర్ దార్ పటేల్ గారి 147వ జయంతి సందర్భం లో ఆయన కు ప్రధాన మంత్రి శ్రద్ధాంజలి ని ఘటించనున్నారు. ఏక్ తా దివస్ కవాతు లో కూడా ప్రధాన మంత్రి పాలుపంచుకోవడం తో పాటు గా, లాల్ బహాదుర్ శాస్త్రి నాశ్ నల్ అకైడమి ఆఫ్ అడ్ మినిస్ ట్రేశన్ లో ఫౌండేశన్ కోర్సు ను అభ్యసించేటటువంటి వివిధ సివిల్ సర్వీసుల కు చెందిన అధికారి శిక్షణార్థుల తో మాట్లాడనున్నారు.
భార‌త‌దేశంలో వ్యాపార స‌ర‌ళీక‌ర‌ణ‌కు మ‌ద్ద‌తుగా భార‌త‌దేశం, యునైటెడ్ కింగ్ డమ్ (యు కె)ల మ‌ధ్య‌ కుదిరిన ఎమ్ ఒ యు కు ఆమోదం తెలిపిన మంత్రిమండలి

భార‌త‌దేశంలో వ్యాపార స‌ర‌ళీక‌ర‌ణ‌కు మ‌ద్ద‌తుగా భార‌త‌దేశం, యునైటెడ్ కింగ్ డమ్ (యు కె)ల మ‌ధ్య‌ కుదిరిన అవగాహనపూర్వక ఒప్పంద పత్రానికి (ఎమ్ ఒ యు) మంత్రిమండలి ఎక్స్- పోస్ట్ ఫాక్టో ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఎమ్ ఒ యు ఈ నెల ఆరంభంలో కుదిరింది. వ్యాపార రంగంలో సంస్క‌ర‌ణ‌ల అమ‌లును వేగ‌వంతం చేయ‌డానికి కావల‌సిన సాంకేతిక స‌హాయాన్ని అందించ‌డానికి, ఉత్త‌మ విధానాల‌ను అమ‌లు చేయ‌డానికి వీలుగా ఇరు దేశాల ప్ర‌భుత్వ అధికారుల మార్పిడికి ఈ ఎమ్ ఒ యు దోహ‌దం చేస్తుంది. ఇరు దేశాల మ‌ధ్య‌ కుదిరిన ఈ ఒప్పందం ప‌రిధిలోకి సంబంధిత‌ రాష్ట్ర ప్ర‌భుత్వాలు కూడా వ‌స్తాయి. కింద తెలిపిన అంశాల్లో త‌న అనుభ‌వాన్ని పంచుకోవ‌డానికి యు కె ప్ర‌భుత్వం ఆస‌క్తిని చూపుతోంది: ఎ. చిన్న వ్యాపారాల‌కు, స్టార్ట‌ప్ కంపెనీల‌కు మ‌ద్ద‌తు బి. వ్యాపారాన్ని ప్రారంభించ‌డం, రిజిస్ట్రేష‌న్‌ సి. ప‌న్నుల చెల్లింపు, ప‌న్నుల నిర్వ‌హ‌ణ‌ డి. దివాలా ఇ. నిర్మాణ సంబంధ అనుమ‌తులు ఎఫ్‌. విద్యుత్ స‌దుపాయం పొందడం జి. త‌నిఖీ, నియంత్ర‌ణ సంద‌ర్భాల కోసం రిస్క్ తో కూడుకున్న విధివిధానాలు హెచ్‌. స‌రిహ‌ద్దుల‌ను దాటి వాణిజ్యం ఐ. స్పర్థాత్మక ఆర్ధిక రంగం జె. రుణం పొందడం కె. చ‌ట్టాల, నియంత్ర‌ణ‌ల ముసాయిదా త‌యారు చేసుకోవడం ఎల్‌. స్టాకును, నియంత్ర‌ణ‌లను త‌గ్గించుకోవ‌డం ఎమ్‌. నియంత్ర‌ణ‌ల ప్ర‌భావాన్ని మ‌దింపు చేయ‌డం సులువుగా వ్యాపారాన్ని చేప‌ట్ట‌డానికి వీలున్న దేశాల జాబితాను (డూయింగ్ బిజినెస్ రిపోర్ట్‌-2017) తీసుకుంటే, ఇందులోని 190 దేశాల‌లో భార‌త‌దేశం స్థానం 130. ఈ మ‌ధ్య‌కాలంలో ఈ విష‌యంలో యు కె అద్భుత‌మైన ప్ర‌గ‌తిని సాధించింది. సామ‌ర్థ్య‌ నిర్మాణ విధానాలు, ఉత్త‌మ విధానాలను పంచుకోవ‌డం ద్వారా కేంద్ర ప్ర‌భుత్వ మంత్రిత్వ‌ శాఖల‌కు, విభాగాలకు, రాష్ట్ర ప్ర‌భుత్వాల‌కు చెందిన అధికారుల ఈ ఎమ్ ఒ యు ద్వారా ల‌బ్ధి పొందుతారు. ప్ర‌యాణాల‌కు అయ్యే ఖ‌ర్చుల‌ను, ఇత‌ర విధివిధానాల అమ‌లుకు అయ్యే వ్య‌యాల‌ను, క‌లిసి చేప‌ట్టే శిక్ష‌ణా కార్య‌క్ర‌మాలు, ఇత‌ర స‌మావేశాల‌ను నిర్వ‌హించ‌డానికి అయ్యే ఖ‌ర్చులను ఇరు దేశాలు భ‌రించాలి. ఈ ఎమ్ ఒ యు కార‌ణంగా యు కె ప్ర‌భుత్వానికి చెందిన ప‌లు సంస్థ‌లు ప్రొఫెష‌న‌ల్ కోర్సులను అందిస్తాయి. అధికారులు నిబంధ‌న‌ల ముసాయిదా త‌యారు చేయ‌డానికి, ఫ్రంట్ లైన్ ఇన్ స్పెక్ట‌ర్లకు అవ‌స‌ర‌మ‌య్యే సామ‌ర్థ్య నిర్మాణానికి, ఇంకా ఉత్త‌మ విధానాల‌ను పంచుకోవ‌డానికి ఈ కోర్సులు ఉప‌యోగ‌ప‌డ‌తాయి. ఇరు దేశాల మ‌ధ్య‌ కుదిరిన ఈ స‌హ‌కారం కార‌ణంగా భార‌తదేశ కేంద్ర ప్ర‌భుత్వం, రాష్ట్ర ప్ర‌భుత్వాలు, ఇంకా ఇత‌ర సంస్థ‌లు వినూత్న విధానాల‌ను అమ‌లు చేయ‌డం వేగ‌వంతం అవుతుంది. త‌ద్వారా దేశంలో నియంత్ర‌ణ వాతావ‌ర‌ణం స‌ర‌ళ‌మై, సులువైన వాణిజ్య వాతావ‌రణం ఏర్ప‌డుతుంది.
ఆంగ్ల సంవత్సరాది సందర్భంగా ప్రజలకు ప్రధాని శుభాకాంక్షలు

ఆంగ్ల సంవత్సరాది సందర్భంగా ప్రధానమంత్రి శ్రీ న‌రేంద్ర మోదీ దేశ ప్రజలకు శుభాకాంక్షలు తెలిపారు. ఈ మేరకు ఒక ట్వీట్‌ద్వారా ఇచ్చిన సందేశంలో- “ఆనంద ఆంగ్ల సంవత్సరాది 2022!… ఈ ఏడాది ప్రతి ఒక్కరి జీవితాన్నీ ఆయురారోగ్య ఐశ్వర్య సమృద్ధితో వర్ధిల్లజేయాలని ఆకాంక్షిస్తున్నాను. ప్రగతి, సౌభాగ్యాలలో మనం సరికొత్త ఉన్నత శిఖరాలు అధిరోహించాలని, ఆ దిశగా మహనీయులైన మన స్వాతంత్ర్య సమర యోధుల కలలను సాకారం చేయడానికి మరింత శ్రమిస్తామని ప్రతినబూనుదాం” అని ప్రధాని ప్రజలకు పిలుపునిచ్చారు.
ట్రాన్స్ జెండ‌ర్ ప‌ర్స‌న్స్ (హ‌క్కుల ర‌క్ష‌ణ‌) బిల్లు, 2019కి ఆమోదం తెలిపిన మంత్రివ‌ర్గం

ట్రాన్స్ జెండ‌ర్ ప‌ర్స‌న్స్ (హ‌క్కుల ర‌క్ష‌ణ‌) బిల్లు, 2019 ని ప్ర‌వేశ‌పెట్టాల‌న్న ప్ర‌తిపాద‌న ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదించింది. పార్ల‌మెంటు రాబోయే స‌మావేశాల లో బిల్లు ను ప్ర‌వేశ‌పెడ‌తారు. వారి యొక్క సామాజిక‌, ఆర్థిక మ‌రియు విద్య సంబంధిత సాధికారిత కు ఒక యంత్రాంగాన్ని బిల్లు స‌మ‌కూర్చుతుంది. ప్ర‌భావం పెద్ద సంఖ్య లో గ‌ల ట్రాన్స్ జెండ‌ర్ ప‌ర్స‌న్స్‌ కు బిల్లు ల‌బ్ధి ని చూకూర్చుతుంది. వారి ప‌ట్ల స‌మాజం లో నెల‌కొన్న క‌ళంకాన్ని, వివ‌క్ష ను మ‌రియు వారి ప‌ట్ల స‌మాజం లో నెలకొన్న అనుచిత ధోర‌ణుల ను బిల్లు రూపు మాపుతుంది. అంతే కాకుండా, వారి ని స‌మాజం లోని ప్ర‌ధాన స్ర‌వంతి లోకి తీసుకు రావడమే కాక అన్ని వ‌ర్గాల ను క‌లుపుకొని పోవ‌డానికి దోహ‌ద ప‌డుతుంది. స‌మాజం లో నిర్మాణాత్మ‌క స‌భ్యులు గా ట్రాన్స్ జెండ‌ర్ ప‌ర్స‌న్స్‌ ను తీర్చిదిద్దుతుంది. పూర్వరంగం ట్రాన్స్ జెండ‌ర్ స‌ముదాయం పురుషులు లేదా మ‌హిళ‌ల కేట‌గిరీల లో ఇమ‌డ‌ని కార‌ణం గా దేశం లో అత్యంత నిరాద‌ర‌ణ కు గురి అవుతున్న స‌ముదాయం లో ఒక స‌ముదాయం గా ఉంది. త‌త్ఫ‌లితం గా వారు సామాజిక ఏకాకిత‌నం మొద‌లుకొని విచ‌క్ష‌ణ‌ ను, విద్యా సౌక‌ర్యాల లేమి ని, నిరుద్యోగాన్ని, వైద్య స‌దుపాయాల కొర‌త ను, ఇంకా త‌దిత‌ర అనేక స‌మ‌స్య‌ల ను ఎదుర్కోవ‌ల‌సి వ‌స్తోంది. ఈ బిల్లు ట్రాన్స్ జెండ‌ర్ స‌ముదాయాని కి సామాజికం గా, విద్య ప‌రం గా మ‌రియు ఆర్థిక ప‌రం గా సాధికారిత ను క‌ల్పించగలుగుతుంది.
నావికా సాగ‌ర్ ప‌రిక్ర‌మ లో పాలుపంచుకొంటున్న మ‌హిళా అధికారుల‌కు ప్ర‌ధాన మంత్రి శుభాకాంక్ష‌లు; NM App లో శుభాకాంక్ష‌లు తెలియజేయండంటూ ప్ర‌జ‌ల‌కు విజ్ఞ‌ప్తి

ఐఎన్ఎస్‌వి తారిణి ద్వారా ప్రపంచాన్ని చుట్టి వ‌చ్చే యాత్ర‌ను ఈ రోజు ఆరంభించ‌నున్న నావికా సాగ‌ర్ ప‌రిక్ర‌మ కు చెందిన ఆరుగురు మ‌హిళా అధికారుల‌కు ప్ర‌ధాన మంత్రి శ్రీ నరేంద్ర మోదీ శుభాకాంక్ష‌లు అంద‌జేశారు. నావికా సాగ‌ర్ ప‌రిక్ర‌మ బృందానికి Narendra Modi App లో శుభాకాంక్ష‌లను, ప్రోత్సాహ‌క‌ర‌మైనటువంటి సందేశాలను పంప‌వ‌ల‌సిందిగా ప్ర‌తి ఒక్క‌రిని ప్ర‌ధాన మంత్రి కోరారు. ‘‘ఈ రోజు ఒక ప్ర‌త్యేక‌మైన రోజు. నౌకా ద‌ళానికి చెందిన ఆరుగురు మ‌హిళా అధికారులు ఐఎన్ఎస్‌వి తారిణి లో ప్ర‌పంచాన్ని చుట్టి వ‌చ్చేందుకు బ‌య‌లుదేరి వెళ్తున్నారు. అందరూ మహిళలే స‌భ్యులుగా ఉండే నావికా సాగ‌ర్ ప‌రిక్ర‌మ బృందం వారి అసాధార‌ణ ప్ర‌య‌త్నంలో సఫలం కావాల‌ని యావ‌త్ దేశ ప్ర‌జ‌లు ముక్త కంఠంతో కోరుతున్నారు. నావికా సాగ‌ర్ ప‌రిక్ర‌మ బృందానికి మీ యొక్క శుభాకాంక్ష‌ల‌ను మరియు ఉత్సాహాన్ని ఇచ్చేట‌టువంటి సందేశాల‌ను NM App లో న‌మోదు చేయండి’’ అని ప్ర‌ధాన మంత్రి పేర్కొన్నారు. భారతీయ మ‌హిళ‌లు స‌భ్యులుగా ఉన్న‌టువంటి ఒక బృందం ప్ర‌పంచాన్ని చుట్టి వ‌చ్చేందుకు యాత్ర‌గా బ‌య‌లుదేరడం ఇదే మొట్టమొదటిసారి. వారు వారి సాహ‌స యాత్ర‌ను ఈ రోజు గోవా నుండి మొద‌లు పెట్ట‌బోతున్నారు. వారు యాత్ర‌ను ముగించుకొని 2018 మార్చి నెల‌లో తిరిగి వ‌చ్చే అవ‌కాశం ఉంది. ఈ యాత్ర‌కు నావికా సాగ‌ర్ ప‌రిక్ర‌మ అనే పేరును పెట్టారు. ఈ ప‌రిక్ర‌మ అయిదు చరణాలలో సాగుతూ, దారి మ‌ధ్యలో 4 ఓడ‌రేవులు.. ఆస్ట్రేలియాలోని ఫ్రీమేంట‌ల్‌, న్యూజిలాండ్ లోని లైటల్ ట‌న్‌, ఫాక్ లాండ్ లోని పోర్ట్ స్టాన్లే తో పాటు, ద‌క్షిణ ఆఫ్రికా లోని కేప్ టౌన్‌..ల‌లో మ‌జిలీలు చేస్తుంది.
వ‌రిష్ఠ పింఛ‌ను బీమా యోజ‌న 2003కు, వ‌రిష్ఠ పింఛ‌ను బీమా యోజ‌న 2014కు మంత్రివర్గం ఎక్స్- పోస్ట్ ఫ్యాక్టో ఆమోద‌ం

ప్ర‌ధాన మంత్రి శ్రీ న‌రేంద్ర‌ మోదీ నాయ‌క‌త్వంలో స‌మావేశ‌మైన‌ కేంద్ర మంత్రివర్గం వ‌రిష్ఠ పింఛ‌ను బీమా యోజ‌న (విపిబివై) 20003కు, వ‌రిష్ఠ పింఛ‌ను బీమా యోజ‌న (విపిబివై) 2014 కు ఎక్స్- పోస్ట్ ఫ్యాక్టో ఆమోద‌ం తెలిపింది. 2014 ఆగ‌స్టు 14వ తేదీన వ‌రిష్ఠ పింఛ‌ను బీమా యోజ‌న 2014ను ప్రారంభించారు. ఈ స్కీమ్ అమ‌లు కోసం 2003-04 నుండి 2014-15 సంవ‌త్స‌రం వ‌ర‌కు అయిన స‌బ్సిడీ వ్య‌యాల‌కు సంబంధించిన నిధుల‌ను కూడా ఎల్ ఐసికి మంజూరు చేసింది. 2015-16 సంవ‌త్స‌రం నుండి కూడా ఈ ప‌థ‌కాలు రెండింటికీ అయ్యే స‌బ్సిడీ వ్య‌యాల‌ను భ‌రించ‌డానికి అంగీక‌రించింది. జీవిత బీమా సంస్థ ( ఎల్ ఐసి) ద్వారా ప్ర‌భుత్వం ఈ రెండు స్కీమ్ ల‌ను అమ‌లుప‌రుస్తోంది. ఈ ప‌థ‌కం కోసం ఎల్ ఐసి ఇన్వెస్ట్ చేసే నిధుల‌పై వాస్త‌వ రాబ‌డికి, ప‌థ‌కం ల‌బ్ధిదారుల‌కు ప్ర‌భుత్వం హామీ ఇచ్చిన రాబ‌డికి మ‌ధ్య గ‌ల వ్య‌త్యాసాన్ని ప్ర‌భుత్వం ఎల్ ఐసికి స‌బ్సిడీగా అందిస్తుంది. సీనియర్ సిటిజన్ లకు వారు స్కీమ్ లో చందాగా జ‌మ చేసే సొమ్ముపై క‌నీస హామీ రాబ‌డిపై క‌నీస హామీ పింఛ‌ను అందించ‌డం ఈ స్కీమ్ ప్ర‌ధాన ల‌క్ష్యం. ఈ స్కీమ్ కింద చందాదారు మ‌ర‌ణించే వ‌ర‌కు చందా మొద‌లు పెట్టిన తేదీ నుండి పింఛ‌ను చెల్లిస్తూ అత‌ని మ‌ర‌ణానంతరం స్కీమ్ లో ఆ వ్య‌క్తి పెట్టిన పెట్టుబ‌డిని నామినీకి అందిస్తారు. విపిబివై – 2003, విపిబివై – 2014 స్కీమ్ లు రెండింటిలోనూ ప్ర‌స్తుతం కొత్త చందాలు అనుమ‌తించ‌డం లేదు. అయితే విక్ర‌యించిన పాల‌సీల‌కు మాత్రం ప్ర‌భుత్వం హామీ ఇచ్చిన మేర‌కు 9 శాతం క‌చ్చిత‌మైన రాబ‌డిని పింఛ‌నుదారుకు చెల్లిస్తారు. విపిబివై-2014 స్కీమ్ ను ఆ ఏడాది ఆగ‌స్టు 14వ తేదీ నుండి 2015 ఆగ‌స్టు 15వ తేదీ వ‌ర‌కు చందాల‌కు తెరచి ఉంచారు. విపిబివై 2014 స్కీమ్ ద్వారా 3,17,991 మంది ల‌బ్ధి పొందుతున్నారు. 2016 మార్చి 31 నాటికి విపిబివై- 2003 స్కీమ్ కింద 2,84,699 మంది ల‌బ్ధి పొందుతున్నారు.
సుల్తాన్ కబూస్‌ బిన్ స‌యీద్ అల్ సైద్ కన్నుమూత పట్ల సంతాపం తెలిపిన ప్రధాన మంత్రి

సుల్తాన్ కబూస్ బిన్ సయీద్ అల్ సైద్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘సుల్తాన్ కబూస్ బిన్ సయీద్ అల్ సైద్ కన్నుమూశారన్న వార్త తీవ్ర దుఃఖాని కి లోను చేసింది. ఆయన దూరదర్శి నేతయే కాకుండా ఓమాన్ ను ఒక ఆధునికమైనటువంటి మరియు సమృద్ధమైనటువంటి దేశం గా మార్చిన రాజనీతి కోవిదుడు కూడాను. మన ప్రాంతాని కి మరియు ప్రపంచాని కి ఆయన శాంతి తాలూకు అగ్రదూత గా ఉండే వారు. సుల్తాన్ కబూస్ భారతదేశాని కి ఒక నిజమైన స్నేహితుని వలె మెలగారు. ఆయన ఓమాన్ కు మరియు భారతదేశాని కి మధ్య ఒక హుషారైన వ్యూహాత్మక భాగస్వామ్యాన్ని అభివృద్ధి పరచడం కోసం సశక్త నాయకత్వాన్ని అందించారు. ఆయన వద్ద నుండి నాకు అందిన ప్రేమ ను మరియు సౌహార్దత ను నేను ఎల్లప్పటి కీ మది లో పదిలపరచుకొంటాను. ఈశ్వరుడు ఆయన ఆత్మ కు శాంతి ని ప్రసాదించు గాక’’ అని ఒక సందేశం లో ప్రధాన మంత్రి పేర్కొన్నారు.
జస్టిస్ పి.ఎన్. భగవతి  మృతికి సంతాపం తెలిపిన ప్రధాన మంత్రి

జస్టిస్ పి.ఎన్. భగవతి మరణం పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. ‘‘జస్టిస్ పి.ఎన్. భగవతి మృతి దు:ఖదాయకం. భారతదేశపు న్యాయ రంగ ప్రముఖులలో ఆయన ఒక ప్రసిద్ధుడు. ఆయన కన్నుమూసిన సందర్భంగా నా ప్రగాఢ సంతాపాన్ని వ్యక్తం చేస్తున్నాను. మన న్యాయ వ్యవస్థ మరింత అందుబాటులోకి వచ్చేటట్లు జస్టిస్ పి.ఎన్. భగవతి ప్రశంసాయోగ్యమైన రీతిలో సేవలందించారు; లక్షలాది మందికి గళంగా మారారు’’ అంటూ ప్రధాన మంత్రి తన సంతాప సందేశంలో పేర్కొన్నారు.
ప్ర‌ధాన‌మంత్రిశ్రీ న‌రేంద్ర మోదీ ఫిబ్ర‌వ‌రి 11,2019న ఉత్త‌ర‌ప్ర‌దేశ్‌లోని బృందావ‌న్ సంద‌ర్శించ‌నున్నారు.అక్ష‌య‌పాత్ర ఫౌండేష‌న్ వారు 300 కోట్ల భోజ‌నాలు పెట్టినందుకు సూచిక‌గా ఒక ఫ‌ల‌కాన్ని బృందావ‌న్ , చంద్రోద‌య మందిర్‌లో ప్ర‌ధాన‌మంత్రి ఆవిష్క‌రించ‌నున్నారు.

అనంత‌రం ప్ర‌ధాన‌మంత్రి 3వ బిలియ‌న్ భోజ‌నాన్ని వివిధ‌పాఠ‌శాల‌ల‌కు చెందిన అణ‌గారిన వ‌ర్గాల‌పిల్ల‌ల‌కు పెట్ట‌నున్నారు. అనంత‌రం ప్ర‌ధాని ఆ కార్య‌క్ర‌మానికి హాజ‌రైన వారినుద్దేశించి ప్ర‌సంగిస్తారు. ఈ సంద‌ర్భంగా ప్ర‌ధాన‌మంత్రి ఇస్కాన్ ఆచార్య‌లు శ్రీ శ్రీ‌ల‌ప్ర‌భుపాద విగ్ర‌హానికి పుష్పాంజ‌లి ఘ‌టించ‌నున్నారు. అక్ష‌య‌పాత్ర పౌండేష‌న్ 3 బిలియ‌న్‌భోజ‌నాలు పెట్టినందుకు గుర్తుగా ఈ కార్య‌క్ర‌మాన్ని నిర్వ‌హిస్తున్నారు. నేప‌థ్యం: మ‌ధ్యాహ్న భోజ‌న ప‌థ‌కం అమ‌లులో భాగ‌స్వామిగా అక్ష‌య‌పాత్ర కీల‌క సేవ‌లు అందిస్తున్న‌ది. గ‌త 19 సంవ‌త్స‌రాలుగా అక్ష‌య‌పాత్ర ఫౌండేష‌న్ మ‌ధ్యాహ్న భోజ‌న కార్య‌క్ర‌మంకింద 12 రాష్ట్రాల‌లో ని 14,702 పాఠ‌శాల‌ల‌కు సంబంధించిన 1.76 మిలియ‌న్ల మంది పిల్ల‌ల‌కు భోజ‌నాన్ని అందిస్తున్న‌ది. 2016లో అక్ష‌య‌పాత్ర 2 బిలియ‌న్ భోజ‌నాలు పూర్తి చేసుకున్న సంద‌ర్భాన్ని పుర‌స్క‌రించుకుని అప్ప‌టి రాష్ట్ర‌ప‌తి ప్ర‌ణ‌బ్‌ముఖ‌ర్జీ స‌మ‌క్షంలో కార్య‌క్ర‌మం నిర్వ‌హించింది. ఈ ఫౌండేష‌న్ మాన‌వ వ‌న‌రుల అభివృద్ధి మంత్రిత్వ‌శాఖ (ఎం.హెచ్‌.ఆర్‌.డి), సంబంధిత రాష్ట్ర‌ప్ర‌భుత్వాల‌తో స‌న్నిహిత సంబంధం క‌లిగి ఉండి, పిల్ల‌ల‌కు నాణ్య‌మైన‌, ఆరోగ్య‌క‌ర‌మైన‌, పుష్టిక‌ర‌మైన ఆహారాన్ని ల‌క్ష‌లాది మంది పిల్ల‌ల‌కు స‌ర‌ఫ‌రా చేస్తున్న‌ది. మ‌ధ్యాహ్న భోజ‌న ప‌థ‌కం ప్ర‌పంచంలోనే ఈ త‌ర‌హా అతిపెద్ద కార్య‌క్ర‌మం. పాఠ‌శాల‌ల్లో విద్యార్థుల చేరిక పెర‌గ‌డానికి, వారిహాజ‌రు శాతం పెర‌గ‌డానికి, వారు విద్య‌ను కొన‌సాగించ‌డానికి, 6-14 సంవ‌త్స‌రాల మ‌ధ్య‌గ‌ల బ‌డిఈడు పిల్ల‌ల‌ ఆరోగ్యం మెరుగుప‌డ‌డానికి ఎంత‌గానో దోహ‌ద‌ప‌డుతుంది. 2018అక్టోబ‌ర్ 24న ప్ర‌ధాన‌మంత్రి సెల్ఫ్ 4 సొసైటీ యాప్‌ను న్యూఢిల్లీలో ప్రారంభిస్తూ అక్ష‌య‌పాత్ర ఫౌండేష‌న్ గురించి ప్ర‌స్తావించారు. అక్ష‌య‌పాత్ర ఒక సామాజిక స్టార్ట‌ప్ అని, పాఠ‌శాల విద్యార్థుల‌కు ఆహారాన్ని అందించే సామాజిక ఉద్య‌మంగా అది మారింద‌ని ప్ర‌ధానిఅన్నారు.